**שומרים על השיניים והחניכיים - פתיחה לפרק שני**

**⏴ במבט חדש לכיתה ב**

**היקף יחידת הלימוד:** 2 שיעורים

**עמודים:** 46 - 50

# מטרות

* התלמידים יחשפו את תפיסותיהם ביחס להרגלי השמירה שלהם על בריאות השיניים והחניכיים
* התלמידים יערכו סקר ויסיקו מסקנות בעקבות התוצאות שיתקבלו.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%94%D7%A9%D7%99%D7%A0%D7%99%D7%99%D7%9D-%D7%A9%D7%9C%D7%A0%D7%95/) את **הרקע התיאורטי המדעי** לנושאים שבפרק השני.
שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,
עמודים 65 - 66.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמוד 75.

**מהלך השיעור (ראו בעמודים הבאים).**

# מהלך השיעור: שומרים על השיניים והחניכיים - פתיחה לפרק שני

| **מרכיבי מעגל הלמידה** | **פעילויות** |
| --- | --- |
| פתיחה | הפרק פותח בהכרזה על הזכייה של שני בחידון על השיניים. פתיחה זו היא המשך להזמנה שמקבלת שני בפרק הראשון, להשתתף בחידון. ההכרזה על הזכייה נועדה להזכיר לילדים את חידון השיניים שאליו נשלחה שני וזכתה בו במקום הראשון. לאחר הזכייה מסבירה שני לילדים כיצד לשמור על בריאות השיניים. הסבר זה מזמן בירור ידע מוקדם של הילדים בנוגע להרגלי השמירה שלהם על השיניים והנעה ללמידה: להכיר ולאמץ דרכי התנהגות לקידום בריאות השיניים והחניכיים ופיתוח אחריות אישית לבריאותן.קוראים במליאת הכיתה את קטע הפתיחה **מעטפה הגיעה- זכיתי בחידון,** עמוד 46.מקיימים דיון בעזרת השאלות שבתבנית שיח, עמוד 46.* מה שני הסבירה לילדים? (כיצד לשמור על בריאות השיניים והחניכיים).
* מדוע חשוב לשמור על בריאות השיניים והחניכיים? (כדי לשמור עליהן בריאות לאורך זמן).
* כיצד שומרים על שיניים וחניכיים בריאות? (צחצוח שיניים, אכילת מזונות דלים בסוכר, בדיקה תקופתית במרפאה).

**על מה נלמד בפרק שני?**קוראים את המשפטים שבתבנית **לאחר שנלמד – נדע**הפרק עוסק בחשיבות השמירה על ניקיון השיניים למניעת מחלות השיניים עששת ודלקתהחניכיים. הפרק קורא לאמץ התנהגויות המקדמות את בריאות השיניים והחניכיים,כמו צחצוח שיניים, אכילת מזונות דלים בסוכר, בדיקה תקופתית אצל רופא ו/או רופאה ועוד. הפרק מתייחס גם לאמצעים טכנולוגיים שבהם אנו משתמשים לקידום בריאות השיניים, כמו למשל מברשת שיניים ומשחת שיניים. הפעילויות בפרק זה נועדו לפתחאצל התלמידים גישה חיובית לתחזוקת השיניים ואחריות אישית לבריאותם. |
| התנסות | קוראים את הדיאלוג המתקיים בין הדמויות שבעמוד 48. ושואלים בעזרת השאלות שבתבנית **שיח** שבעמוד זה, מה פוגע בשיניים? מדוע צריך לנקות את השיניים?אפשר לבצע משחק תפקידים בו התלמידים משחקים את הדמויות.הדיאלוג מכין את הרקע למשימה הבאה מטרת הדיאלוג להביא למודעות להתנהגויות שלנו המשפיעות על בריאות השיניים.מבצעים את המשימה **סקר:** **כמה קוביות שוקולד מריר אני אוכלת ביום אחד?**מטרת המשימה היא להביא את הלומדים למודעות אודות כמות הממתקים שהם אוכלים. השוקולד המריר נבחר כדוגמה לממתק בריא שניתן לאכול ממנו אך במידה. הפעילות מזמנת דיון ושיח על אכילת ממתקים בכלל שהיא מזיקה לגוף ולשיניים ולא מומלץ לאכול מהם. המשימה מזמנת הוראה מפורשת של מיומנות של קריאת נתונים מתוך גרף עמודות. לביצוע הפעילות יש להכין מערכת צירים על פלקט. מנחים את התלמידים להדביק את המדבקות על מערכת הצירים לפי כמות קוביות השוקולד שהם אוכלים ביום אחד(ראו מקרא). לאחר מכן מלמדים את התלמידים להסיק מסקנה באמצעות השוואת גובה העמודות של התלמידים. שאלה כגון "כמה קוביות שוקולד אוכלים רוב תלמידי הכיתה ביום אחד?" מכוונת להסקת מסקנה (לדוגמה: 3 קוביות שוקולד ביום). |
| המשגה | מסכמים במליאת הכיתה את תוצאות הסקר הכיתתי.התוצאות מזמנת שיח על סוגיית אכילת ממתקים והשפעתה על בריאות השיניים, על העדפה לאכילת מזונות שמכילים מעט סוכר ועל הפחתה בכמות הממתקים שצורכים.את השיח ניתן לקיים בעזרת הדיאלוג המתקיים בין הדמויות שבעמוד 50.הקשר שבין אכילת ממתקים לבין מחלת העששת ומחלת דלקת החניכיים עשוי להוביל לתפיסה קיצונית שלפיה יש להפסיק לאכול ממתקים לחלוטין. חשוב לעורר דיון בכיתה ולדובב את התלמידים להציע רעיונות לדרכים שבהן אפשר ליהנות ממאכלים מתוקים וגם לשמור על בריאות השיניים. למשל, להפחית בכמות הממתקים, לנקות היטב את השיניים לאחר אכילת ממתקים וחטיפים ולאכול פירות כתחליף למאכלים מתוקים. חשוב גם להבהיר שהפחתת כמות הסוכר תורמת גם לבריאות הכללית. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי, עמוד 49 לפעילות חור קטן בשן. התוצאות המוצגות בגרף מזמנות שיח שיח על סוגיית אכילת ממתקים והשפעתה על בריאות השיניים.
* עורכים סקר בין בני המשפחה (אחים, אחיות, הורים, בני דודים ודודים).

מסכמים את תוצאות הסקר ומציגים אותם ואת המסקנות בעקבותיו. |
| סיכום ורפלקציה | מה למדתי על עצמי ועל חברי בעזרת הסקר? איזה שינוי אני מתכנן לעשות בנושא צריכת ממתקים/מזונות עשירים בסוכר?מה למדתי בשיעור זה שלא ידעתי קודם? |